Úradný vestník C 368 , 22/12/2001 S. 0010 - 0010



Oznámenie Komisie členským štátom Multisektorálny rámec regionálnej pomoci pre veľké investičné projekty Spôsob pomoci pre priemysel syntetických vlákien Rámec štátnej pomoci spoločenstva pre priemysel motorových vozidiel (2001/C 368/03) (Text s významom pre EHP) Súčasný multisektorálny rámec regionálnej pomoci pre veľké investičné projekty bol prijatý v roku 1997 a nadobudol účinnosť 1. septembra 1998 na skúšobné obdobie troch rokov. Pred koncom skúšobného obdobia je Komisia povinná uskutočniť prieskum užitočnosti a rozsahu rámca, ktorý musí inter alia uvažovať o otázke, či by sa tento rámec mal obnoviť, revidovať, alebo zakázať. Jeho platnosť sa v júli 2001 predĺžila do 31. decembra 2001, aby sa umožnilo Komisii dokončiť preskúmanie. Znak pomoci pre priemysel syntetických vlákien nadobudol účinnosť 1. apríla 1996 na obdobie troch rokov. Jeho platnosť sa predĺžila do 31. decembra 2001 tak, aby sa umožnilo Komisii s ohľadom na vykonanie preskúmania multisektorálneho rámca stanoviť, či zostane aj naďalej v primeranej miere platný alebo nie sektorálny rámec pre syntetické vlákna. V roku 1989 Komisia zaviedla rámec spoločenstva štátnej pomoci pre priemysel motorových vozidiel. Jeho platnosť sa predlžuje do 31. decembra 2001 tak, aby sa umožnilo Komisii s ohľadom na vykonanie preskúmania multisektorálneho rámca stanoviť, či zostane aj naďalej v primeranej miere platný, alebo nie sektorálny rámec pre priemysel motorových vozidiel. Prvé mnohostranné stretnutie služieb Komisie s odborníkmi členských štátov sa konalo 13. júla 2001, na ktorom sa diskutovalo o možnosti predbežného preskúmania užitočnosti a rozsahu multisektorálneho rámca tak, ako aj o možnosti využiť stanoviská v budúcnosti. Ďalšie mnohostranné stretnutie, na ktorom sa bude diskutovať o novom návrhu multisektorálnej spolupráce sa uskutoční 13. novembra 2001. Medzitým sa stáva nevyhnutnou potreba rozšíriť platnosť súčasného multisektorálneho rámca regionálnej pomoci na regionálnu pomoc pre veľké investičné projekty, určiť spôsob pomoci priemyslu syntetických vlákien a rámec spoločenstva štátnej pomoci pre priemysel motorových vozidiel do 31. decembra 2002, umožniť primerané postupy konzultácie s členskými štátmi so zachovaním prísnych pravidiel pomoci. Listom z 12. októbra 2001 bola Vaša vláda informovaná o tom, že Komisia uvažuje predĺžiť platnosť multisektorálneho rámca regionálnej pomoci pre veľké investičné projekty, určiť spôsob pomoci priemyslu syntetických vlákien a rámec spoločenstva štátnej pomoci pre priemysel motorových vozidiel do 31. decembra 2002 s cieľom umožniť konzultácie s členskými štátmi o budúcom multisektorálnom rámci. Ak nový multisektorálny rámec nadobudne účinnosť pred 31. decembrom 2001, nahradí predchádzajúce tri predĺžené rámce dňom nadobudnutia účinnosti. Na svojom zasadnutí 13. novembra 2001 Komisia súčasne rozhodla o predĺžení platnosti multisektorálneho rámca regionálnej pomoci pre veľké investičné projekty pre priemysel syntetických vlákien a rámca spoločenstva štátnej pomoci pre priemysel motorových vozidiel do 31. decembra 2002. Na tom istom zasadnutí Komisia rozhodla navrhnúť formou vhodného opatrenia v súlade s článkom 88 ods. 1 Zmluvy o ES, že členské štáty budú konať v zhode s pravidlami multisektorálneho rámca regionálnej pomoci pre veľké investičné projekty a spôsobe pomoci pre priemysel syntetických vlákien a rámca spoločenstva štátnej pomoci pre priemysel motorových vozidiel následkom tohto predĺženia, najmä oznámením stanovených požiadaviek. Žiadame Vašu vládu, aby do 26. novembra informovala Komisiu o tom, či súhlasí s uvedenými návrhmi. Ak Vaša vláda nepodpíše dohodu do stanovenej lehoty, Komisia sa oprávňuje na začatie postupu ustanoveného v článku 88 ods. 2 Zmluvy o založení ES s ohľadom na všetky schválené schémy, ktoré sa môžu uplatniť na sektory obsiahnuté v multisektorálnom rámci regionálnej pomoci pre veľké investičné projekty rámec spoločenstva štátnej pomoci pre priemysel motorových vozidiel. --------------------------------------------------